डिविलियर्स ने कहा कि मैं अगले कुछ वर्षों तक आइपीएल में खेलता रहूंगा। इसके साथ ही मैं टाइटंस के लिए भी खेलना चाहूंगा और युवा खिलाडिय़ों की मदद करना चाहूंगा। डिविलियर्स ने कहा कि विश्व भर से कुछ प्रस्ताव भी मुझे मिले हैं, लेकिन मैं सामान्य तरीके से विचार करना सही समझता हूं। आशा है कि मैं अपनी घरेलू टीम टाइटंस के लिए खेलना जारी रखूंगा। संन्यास की घोषणा से यह साफ जाहिर हो गया कि डिविलियर्स के खाते में अब विश्व कप का खिताब कभी नहीं जुड़ पाएगा, लेकिन वह इससे निराश नहीं हैं।